บาทเปิด 33.34 บาทต่อดอลลาร์ ยังแข็งค่าต่อเนื่อง
เงินบาทเปิดตลาด 33.34 บาทต่อดอลลาร์ ยังแข็งค่าต่อเนื่องจากแรงขายดอลล์ นักลงทุนจับตาถ้อยแถลงประธานเฟดวันนี้
4 ต.ค. 2560

เงินบาทเปิดตลาด 33.34 บาทต่อดอลลาร์ ยังแข็งค่าต่อเนื่องจากแรงขายดอลล์ นักลงทุนจับตาถ้อยแถลงประธานเฟดวันนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.34 บาท/ดอลลาร์ แข็งค่าจากเย็นวานนี้ที่ปิดตลาด 33.43 บาท/ดอลลาร์"เงินบาทแข็งค่าอย่างรวดเร็วจากมีแรงขายดอลลาร์ทำกำไร ส่วนวันนี้จะมีถ้อยแถลงของประธานเฟด และตัวเลข ISM ภาคบริการของสหรัฐฯ และคืนวันศุกร์จะมีตัวเลขการจ้างงานนอกภาคเกษตร" นักบริหารเงิน กล่าวนักบริหารเงิน คาดวันนี้เงินบาทจะเคลื่อนไหวในกรอบ 33.30-33.40 บาท/ดอลลาร์